सावधान! देशभर में मिले कोरोना के 89 हजार से ज्यादा मरीज, 24 घंटे में 714 की मौत
हेल्थ मिनिस्ट्री द्वारा जारी किए गए आंकड़ों के अनुसार, देशभर में पिछले 24 घंटों के दौरान कोरोना संक्रमण के 89 हजार 129 नए मरीज सामने आए हैं और 714 लोगों की मौत हो गई है। पिछले 24 घंटों में कोरोना संक्रमण को माते देने वालों की संख्या 44 हजार 202 है।
नई दिल्ली. देशभर में कोरोना संक्रमण के मामलों में बहुत तेजी से इजाफा हो रहा है। पिछले 24 घंटों में देश में कोरोना संक्रमण के 89 हजार से ज्यादा मामले सामने आए हैं और 700 से ज्यादा लोगों की मौत हो गई है। हेल्थ मिनिस्ट्री द्वारा जारी किए गए आंकड़ों के अनुसार, देशभर में पिछले 24 घंटों के दौरान कोरोना संक्रमण के 89 हजार 129 नए मरीज सामने आए हैं और 714 लोगों की मौत हो गई है। पिछले 24 घंटों में कोरोना संक्रमण को माते देने वालों की संख्या 44 हजार 202 है। स्वास्थ्य मंत्रालय द्वारा जारी किए गए लेटेस्ट आकंड़ों के बाद पिछले साल से अबतक देश में कोरोना संक्रमण के कुल 1 करोड़ 23 लाख 92 हजार 260 मरीज सामने आ चुके हैं। इन मरीजों में से 1 करोड़ 15 लाख 69 हजार 241 इस बीमारी को मात देने में सफल रहे हैं जबकि 1 लाख 64 हजार 110 लोगों की मौत हो गई। इस वक्त देश में कोरोना संक्रमण के एक्टिव मामलों की संख्या 5 लाख 58 हजार 909 है। स्वास्थ्य मंत्रालय द्वारा जारी किए गए आंकड़ों के अनुसार, देशभर में अबतक 7 करोड़ 30 लाख 54 हजार 295 लोगों को कोरोना वैक्सीन दी जा चुकी है।जानिए आपके राज्य में कितने मामले